**Vanessa Redgrave** (s. 30. tammikuuta 1937 Lontoo) on englantilainen Oscar-palkittu näyttelijä.

Varhainen elämä
---------------

Redgrave syntyi näyttelijä­perheeseen, joten hän oli jo perillä esiintymisestä aloittaessaan elo­kuva­uraansa 1960-luvulla. Hänen vanhempansa ovat Michael Redgrave ja Rachel Kempson ja hänen sisaruksiaan ovat Lynn Redgrave ja Corin Redgrave.

Ura
---

### Elokuvat

Redgrave on näytellyt yli 80 elo­kuvassa kuten *Blow-Up – erään suudelman jälkeen* (1966), *Isadora* (1968), *Maria, skottien kuningatar* (1971), *Paholaiset* (1971), *Muistojeni Julia* (1977), *Bostonilaiset* (1984), *Talo jalavan varjossa* (1992), *Vaarallinen tehtävä* (1996) ja *Sovitus* (2007).

### Palkinnot ja ehdokkuudet

*Pääartikkeli: Luettelo Vanessa Redgraven saamista palkinnoista ja ehdokkuuksista*
Redgrave on palkittu uransa aikana Oscarin lisäksi muun muassa kahdella Golden Globella (11 ehdokkuutta), kahdella Primetime Emmyllä, Cannesin elo­kuva­juhlien palkinnolla, SAG:llä ja Tonylla.

Redgrave on saanut Brittiläisen imperiumin komentajan arvo­nimen, mutta hän kieltäytyi arvo­nimestä Dame.

### Politiikka

Redgrave on ollut Workers Revolutionary Party -puolueen jäsen 1970-luvulta lähtien. Vuonna 1962 hän oli ensimmäisiä kommunistisessa Kuubassa vierailleita julkisuuden henkilöitä. Hänen kantansa ovat olleet anti­stalinistisia ja trotskilaisesti värittyneitä. Hän on ollut myös julkisuudessa puolustaessaan Britanniassa maan­paossa olleita tšetšeeni­poliitikkoja, kuten Ahmed Zakajevia.

Yksityiselämä
-------------

Redgrave oli naimisissa sittemmin kuolleen elo­kuvan­tekijä Tony Richardsonin kanssa vuosina 1962–1967. He saivat kaksi lasta, näyttelijät Joely Richardson ja Natasha Richardson, joka kuoli vuonna 2009 laskettelu­onnettomuudesta aiheutuneeseen aivo­vammaan. Redgraven kolmas lapsi on italialais­näyttelijä Franco Neron kanssa saatu Carlo Gabriel Nero. He avioituivat vuonna 2006. Redgrave seurusteli pitkään näyttelijä Timothy Daltonin kanssa.

Valikoitu filmografia
---------------------

*Pääartikkeli: Vanessa Redgraven filmografia ja esiintymiset*
* *Blow-Up – erään suudelman jälkeen* (1966)
* *Isadora* (1968)
* *Maria, skottien kuningatar* (1971)
* *Paholaiset* (1971)
* *Muistojeni Julia* (1977)
* *Bostonilaiset* (1984)
* *Talo jalavan varjossa* (1992)
* *Vaarallinen tehtävä* (1996)
* *Sovitus* (2007)

Lähteet
-------

1. ↑  Leppard, David & Winnett, Robert: Revealed: Secret List of 300 Who Scorned Honours (maksullinen artikkeli) *The Sun­day Times*.  21.12.2003. Lontoo:  Times News­papers. Viitattu 20.10.2014. (englanniksi)
2. ↑  Some Who Turned the Offer Down *The Guardian*.  22.12.2003. Lontoo:  Guardian Media Group. Viitattu 20.10.2014. (englanniksi)
3. ↑  Rourke, Mary: Corin Red­grave Dies at 70; Actor and Activist Was Part of the Famed British Family of Performers *Los Angeles Times*.  7.4.2010. Los Angeles. Viitattu 20.10.2014. (englanniksi)
4. ↑  UK Actress Defends Chechen Rebel *BBC News*.  6.12.2002. Lontoo:  British Broad­casting Corporation. Viitattu 20.10.2014. (englanniksi)
5. ↑  Natasha Richard­son Dies Aged 45 *BBC News*.  19.3.2009. Viitattu 20.10.2014. (englanniksi)

Aiheesta muualla
----------------

* Kuvia tai muita tiedostoja aiheesta **Vanessa Redgrave** Wikimedia Commonsissa

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Israel
* Yhdysvallat
* Japani
* Tšekki
* Australia
* Alankomaat
* Puola
* Portugali

 |
|  |
| Tieteilijät | 
* CiNii

 |
|  |
| Taiteenala | 
* Grammy Awards
* MusicBrainz
* RKD Artists

 |
|  |
| Henkilöt | 
* Deutsche Biographie
* Trove
* Elonet

 |
|  |
| Muut | 
* SNAC
* IdRef

 |

 |